S-1396/2022

Mál þetta sem dómtekið var 22. september sl. höfðaði Lögreglustjórinn á höfuðborgarsvæðinu með ákæru 19. júlí 2022 á hendur ákærða G-kk-þgf D-kk-þgf G-kk-þgf, kt. 000000- 0000, [...], [...]:

„fyrir umferðar- og fíkniefnalagabrot með því að hafa, mánudaginn 5. júlí 2021, ekið bifreiðinni [...]án gildra ökuréttinda og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist alprazólam 16 ng/ml, oxýkódon 80 ng/ml og tetrahýdrókannbínól 3,3 ng/ml), þar sem lögregla hafði afskipti af ákærða við Bergstaðastræti við Njarðargötu í Reykjavík, og fyrir að hafa notað farsíma án handfrjáls búnaðar við aksturinn og, skömmu síðar á lögreglustöðinni við Hverfisgötu, haft í vörslum sínum 11 stykki af lyfseðilsskyldum töflum af gerðinni Oxy Contin og 4 stykki af lyfseðilsskyldum töflum af gerðinni Alprazolam Krka, án þess að ákærði hefði lyfseðil fyrir töflunum.

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 57. gr. og 1. mgr. 58. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019 og 2. gr. og 3. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.“

I.

Kröfur ákærða í málinu eru þær að honum verði gerð sú vægasta refsing sem lög leyfa. Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]og hefur samkvæmt framlögðu sakavottorði þrívegis áður sætt refsingu. Við mat á refsingu er litið til þess að ákærði er að ítreka í annað skipti brot gegn 50. gr. umferðarlaga nr. 77/2019, sbr. 45. gr. a eldri umferðarlaga nr. 50/1987. Með hliðsjón af atvikum máls og með vísan til dómvenju í málum af þessu tagi þykir refsing ákærða hæfilega ákveðin fangelsi í 30 daga.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, rétt að svipta ákærða ökurétti ævilangt frá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 217.701 krónu.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, G-kk-nf D-kk-nf G-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dóms að telja.

Ákærði greiði 217.701 krónu í sakarkostnað.

Ó-kk-nf E-kk-nf J-kk-nf

Rétt endurrit staðfestir

Héraðsdómur Reykjaness 11.10.2022